open-index/open-wikipedia-markdown huggingface dataset:
Paweł Wojciechowski

**Paweł Wojciechowski** (sündinud 6. juunil 1989) on Poola teivashüppaja.

Ta võitis 2008. aasta juunioride maailmameistrivõistlustel hõbemedali. 2011. aastal tuli ta maailmameistriks tulemusega 5.90. Samal aastal püstitas ta Poola välisrekordi 5.91. 
2014. aastal võisis ta Euroopa meistrivõistlustel Renaud Lavillenie järel hõbemedali.
2015. aasta maailmameistrivõistlustel ja 2017. aasta Euroopa sisemeistrivõistlustel võitis Wojciechowski pronksmedali.

2019. aasta Euroopa sisemeistrivõistlustel võitis Wojciechowski tulemusega 5.90 kuldmedali.

## Välislingid
*
Milvi Thalheim

**Milvi Thalheim** (sündinud 15. detsembril 1946 Pärispeal) on eesti tekstiilikunstnik. 

## Elukäik
Milvi Thalheim on lõpetanud Eesti NSV Riikliku Kunstiinstituudi magistriõppe tekstiili erialal 1977. aastal.

## Isikunäitused
*1985 „Kangad ja kostüüm“ Draakoni Galerii, Tallinn
*1987 „Kangad“ Tallinna Kunstihoone Galerii
*1992 „Tuulelohed“ galerii Molen, Tallinn
*1996 „Kangad“ Raekoja Tarbekunsti Galerii, Tallinn
*2006 „Kihistused“ Viinistu Kunstimuuseum, koos Ove Maidlaga
*2006 „Crescendo“ Raasiku Rahvamaja, koos Ülle Raadikuga
*2007 „Lõimefantaasiad“ Estonia Teatri Talveaed, Tallinn

## Tunnustus
* 2000 Scripta Manent II, ergutuspreemia 
* 2004 Lühikese Jala Galerii preemia „Aasta tekstiil"
* 2006 aasta tekstiilikunstnik

## Liikmesus
Milvi Thalheim on Eesti Tekstiilikunstnike Liidu, Eesti Kunstnike Liidu ja ON-grupi liige.

## Viited
Lay Back in the Arms of Someone

"**Lay Back in the Arms of Someone**" on Mike Chapmani ja Nicky Chinni kirjutatud laul, mille esitajaks on briti glämmroki ansambel Smokie. Singel anti välja veebruaris 1977. Briti singliedetabelis jõudis laul 12. kohale, Austria, Euroopa, Saksamaa ja Hollandi edetabelites aga esikohale. 

Singli B-poolel oleva laulu "Here Lies a Man" autorid on Pete Spencer ja Chris Norman. 

"Lay Back in the Arms of Someone" on aastaid hiljem avaldatud mitmete albumite CD-versioonides, nagu "Gold - 1975-2015" (2015) jt.

## Viited

## Välislingid
* Laulu "Lay Back in the Arms of Someone" muusikavideo 
* Laulu "Lay Back in the Arms of Someone" sõnad
Teataja Nalja Lisa

**Teataja Nalja Lisa** *(Teataja Naljalisa)* oli huumori ja satiiriajaleht (alapealkirjadega *Lisa Teataja Nr. ... Juurde* (1901–1904) ja *Nali : "Teataja" kaasanne* (1904. aasta juuni), mis ilmus 1901.–1904. aastal ebaregulaarselt Tallinnas. Ajaleht oli Teataja lisaleht.  

Toimetasid Eduard Vilde ja Otto Münther. Peamiseks sisuks oli saksa mõisnike ja vaimulike pilamine. Viljakamad karikaturistid oli Toomas Rudolf Gutmann, Voldemar Päts ja Karl August Hindrey. Väljaandja oli Konstantin Päts.  

Teataja Nalja Lisa trükiti Mihkel Martna trükikojas. Esimene number oli 112 lk ja tiraažiga 20 000, edaspidi 6000–7500 eksemplari, 1903. aastal oli lehtede arvuks 192 lk, 1904 aastal oli lehekülgede arv kõigest 16 lk ja tiraaž 8000 eksemplari. Ajakiri suleti ühe Eduard Vilde pamfleti pärast.

## Kaastöölised

*Johannes Aavik
*Karl August Hindrey (1901)
*Toomas Rudolf Gutmann (1902–1903)
*Johan Jaks (1901–1903)
*Konstantin Kokla (1902)
*Ants Laikmaa
*Gustav Lauri
*Juhan Lilienbach
*Otto Münther
*Karl Friedrich Pinkovski (1903)
*Voldemar Päts
*Hans Pöögelmann
*Johannes Tobber
*Alfred Vallner
*Eduard Vilde
*Eduard Reinhold Virgo

## Viited
Mustafa III

**Mustafa III** (Osmantürgi keeles: مصطفى ثالث‎,*Muṣṭafā -i sālis)*(28. jaanuar 1717 – 21. jaanuar 1774) oli Osmanite riigi sultan 1757–1774. Ta oli Ahmed III ja Mihrişah kadıni poeg.
Sophia Lucia

**Sophia Maria Lucia** (sündinud 7. septembril 2002) on Ameerika Ühendriikide tantsija, näitleja ja modell.
## Tantsu- ja koolitee
Sophia Lucia alustas tantsimist kaheaastaselt California osariigis Poways ([ˈpaʊ.eɪ]) San Diego Dance Centeris. Talle tutvustas tantsu põhitõdesid tema nõbu Kristen Hibbs, kes on San Diego Dance Centeri omanik. Sophia treenib Sophia Master Ballet Academy's Arizonas, kuid ta on koduõppel. 
Vähemalt kaks korda nädalas on Sophial eratunnid erinevate tantsuõpetajatega ning ta teeb kodutöid 6 tundi päevas. Kokku treenib Sophia 35–40 tundi nädalas, õppides ja harjutades selliseid tantsuliike ja -stiile nagu ballett, džäss, *contemporary dance* ja stepptants. Lisaks teeb Sophia iga päev tund aega venitusi.

Ta treenib erinevate koreograafidega. Lisaks Master Ballet Academy koolile osaleb ta ka Champion Rhythmic Gymnasticsis, et arendada painduvust ja tugevust.
 
Tema lemmiktantsustiilid on *[[contemporary dance]]* ja džäss, sest just nende abil saab ta näidata maailmale, et suudab teha midagi palju enamat kui lihtsalt üht piruetti.

## Saavutused
Sophia Lucia tantsukirg väljendub paljuski. Näiteks on tema nimel järjest tehtud piruettide arvu Guinnessi rekord. Rekord sooritati 30. märtsil 2013 San Diego Dance Centeris, kui Sophia tegi esimesel katsel 47 piruetti, teisel katsel 48 piruetti ning viimasel katsel järjest 55 piruetti. Lisaks rekordile on tal oma tantsuriietuse rõivabränd California Kisses, kus ta disainib ja modelleerib tantsuriideid koos Jordyn Jonega. Sophia on juba mitu korda tulnud tantsuvõistlustel National Champion Dance USA meistriks. Aastal 2016 osales ta koos oma partneri William Jackson Beckhamiga Varnas rahvusvahelisel balletivõistlusel "Varna IBC", kus paar sai esikoha.

Sophia tantsukarjäär ei piirdu ainult võistlustega. Ta on osalenud ka telesaadetes "Tantsud tähtedega", "Dance Moms", "So You Think You Can Dance", "The X Factor", Ameerika otsib superstaari" ja "The Ellen DeGeneres Show". Näiteks aastal 2015 saavutas Sophia esikoha YouTube'i seriaalis "Teen Dance Challenge". 

Eelmisel kevadel hakkas Sophia võtma näitlemise eratunde. Ta sai peaosa filmis "A Nutcracker Christmas", mille esilinastus oli 10. detsembril 2016 telekanalis Hallmark Channel. Samuti kehastas ta lapsstaar Shirley Temple'it filmis "The Shirley Temple Story".
 
## Perekond
Sophia Lucia ema on Jackie Lucia ja vend Vinny. Neil on koer Lily. 
## Viited
 

## Välislingid

* Sophia Lucia Instagram:@shophialucia5678
* Sophia Lucia Twitter: @mssophialucia
* Sophia Lucia Youtube´i konto: Sophia Lucia
Eesti Arhiiv Ühendriikides

**Eesti Arhiiv (Ameerika) Ühendriikides** (inglise Estonian Archives in the U.S., Inc.) on USA New Jersey osariigis Lakewoodis asuv arhiiv, kus säilitatakse väliseestlaste (sh Ameerika eestlaste) tegevuse käigus tekkinud dokumente. Arhiiv asutati 1969. aastal.

## Viited

## Kirjandus
*Ameerika eestlaste kultuuripärandi hoidja Eesti Arhiiv Ühendriikides: lühiajalugu 1964-2004. a. Koostanud Evald Rink. Lakewood: Eesti Arhiiv Ühendriikides, 2004. 74 lk

## Välislingid
*Arhiivi koduleht
Human

## Albumid
* "Human", Gary Numani ja Michael R. Smithi album, 1995 
* "Human", Rod Stewarti album, 2001
* "Human", Brandy album, 2008
* "Human", Rag'n'Bone Mani album, 2017

## Laulud
* "Human", The Human League'i laul, 1986
* "Human", Skye Sweetnami laul, 2007
* "Human", The Killersi laul, 2008
* "Human", Christina Perri laul, 2013
* "Human", Rag'n'Bone Mani laul, 2016
* "Human", Ellie Gouldingi laul albumilt "Lights"
Agnes Levandi

**Agnes Levandi** (sünninimi **Agnes Adamson**; sündinud 29. jaanuaril 1940 Tšeljabinskis Vene NFSV-s) on Eesti suusataja, spordipedagoog ja füsioterapeut. 

## Haridus
Agnes Levandi on lõpetanud 1959. aastal Tartu 1. Keskkooli ja 1964. aastal Tartu Riikliku Ülikooli kehakultuuriteaduskonna. 

## Sportlastee
Sportima hakkas ta koolis Irene ja Hans Puki juhendamisel. Esimesi suusatreeninguid suunas Aino Paal. Alates 1957. aastast treenis ta Herbert ja Erna Abeli õpilasena. 

Agnes Adamson (Levandi), Helle Tallo, Hain Kinks ja Aadu Pind olid neli Eesti koondise suusatajat-meistersportlast,  kes valiti raja eessõitjaiks tolle aja kohta erakordsel sündmusel, kui Soome Vabariigi president Urho Kaleva Kekkonen käis 1964. aasta märtsis Eestit külastades Käärikul suusatamas. 

Agnes Levandi (suusarahva seas Aki) meenutab:
"*Sõitsime sadakond meetrit eespool, liikusime Tornjärve suunas. Seisatasime mäe all. Äkki nägime, kuidas tagapool keegi kukkus diagonaalsel laskumisel lume tuisates. Presidendi taga sõitnud julgestaja oli nigelam suusataja, ta pillas kukkudes kaasas olnud relvagi lumme."* 

Ta on kuulunud põhiliselt spordiseltsi Kalev, lühikest aega ka spordiseltside Spartak, Jõud ja Dünamo liikmeskonda.

### Sportlikud saavutused
*1956–1964 Eesti meistrivõistlustelt murdmaasuusatamises 11 kulda (8 teatesõidus), 3 hõbedat ja 6 pronksi (1 teatesõidus) 
*Eesti meistrivõistlustelt mäesuusatamises 4 pronksi. 
*1958 meistersportlane
*1963 aumeistersportlane

## Töökäik
Ta on töötanud aastatel 1964–1966 spordiseltsi Jõud suusatreenerina. 

Aastatel 1966–1970 oli ta Tallinna Polütehnilise Instituudi kehalise kasvatuse kateedri ning 1970–1987 Tallinna Pedagoogilise Instituudi tali- ja veespordikateedri õppejõud. Aastatel 1987–1997 oli ta Tallinna Meditsiinikooli kehalise kasvatuse ala juhataja. 

Ta on tegutsenud suusakohtunikuna (vabariiklik kategooria 1980. aastast). 

Aastatel 1997–1998 töötas ta Tallinna Lastehaigla taastusraviosakonnas füsioterapeudina ning 1999. aastast Astangu Kutserehabilitatsiooni Keskuses füsioterapeudi ja administraatorina.

## Isiklikku
Agnes Levandi abikaasa on Anti Levandi. Neil on kolm poega, kellest Allar Levandi on olümpiahõbeda võitnud kahevõistleja.

## Viited

## Välislingid
*
*Eesti suusakoondise suvetreening 1959. aastal
Human (Rag'n'Bone Mani album)

**"Human"** on Briti laulja ja laulukirjutaja Rag'n'Bone Mani debüütalbum. Album anti välja 2017. aasta veebruaris. Album jõudis kohe ka Briti albumimüügi edetabeli tippu, seda müüdi esimese nädalaga 117&nbsp;000 eksemplari. 

## Laulude nimekiri

## Viited
Sydney Jaani kogudus

**Sydney Jaani kogudus** on EELK kogudus, mis tegutseb Austraalias Sydneys. 

Kogudus asutati 1934.

## Koguduse õpetajaid
*Kurt Gielov
*Friedrich Stockholm
*Meelis Rosma

## Viited

## Välislingid
*Väino Jaaniste, Jumala sõna väes. E.E.L.K. Sydney Jaani kogudus aastatel 1934-2004, Eesti Kirik, 08.09.2004
*http://www.eesti.ca/sydney-jaani-koguduses-kaheksa-leerilast/article23779
*http://epl.delfi.ee/news/eesti/sydney-jaani-koguduse-opetaja-hoiab-tallel-eestlaste-lood?id=51293845
Sigrid Huik

**Sigrid Huik** (sünninimi **Sigrid Vasar**) sündinud 27. veebruaril 1964) on eesti tekstiilikunstnik.

## Elukäik
Sigrid Huik on õppinud Eesti NSV Riiklikus Kunstiinstituudis aastatel 1982–1984 ruumi- ja mööblikujunduse erialal ning lõpetanud 1988. aastal tekstiili erialal.

## Isikunäitused
*2004 "Peegeldused", Lühikese Jala Galerii, Tallinn
*2006 "Maalitud kangad", Saaremaa Kunstistuudio, Kuressaare
*2007 "Maalitud kangad", Art Café, Rakvere
*2008 "Kevadkangad", rahvusooperi Estonia talveaed, koos Sirje Raudsepa ja Silja Lambiga
*2008 "Rätikunäitus", Art Café, Rakvere, koos Ainikki Eiskopiga
*2010 "Läinud talve vaibad", Rahvusooper Estonia talveaed
*2011 "Lillesonaat", rahvusooperi Estonia talveaed, koos Merike Roodla ja Ainikki Eiskopiga
*2014 "Kolmekordne", Hopneri Maja, Tallinn, koos Ainikki Eiskopi ja Sirje Raudsepaga

## Liikmesus
Ta on Eesti Kunstnike Liidu liige aastast 1999 ning kuulub samast aastast ka Eesti Tekstiilikunstnike Liitu. Ta oli Eesti Tekstiilikunstnike Liidu juhataja aastatel 2014–2016 ja 2018–2020.

## Teosed
* "Eesti tekstiilikunst 1915–2015". Koostajad ja toimetajad Sigrid Huik, Maasike Maasik, Aet Ollisaar, Tiina Puhkan jt. Eesti Tekstiilikunstnike Liit, 2015. ISBN 9789949385751

## Viited
Lee Smolin

**Lee Smolin** (sündinud 6. juunil 1955 New Yorgis) on juudi päritolu Ameerika Ühendriikide ja Kanada füüsik ja teaduskirjanik.

2007. aastal pälvis ta teadusajakirja Electronic Journal of Theoretical Physicsi Majorana auhinna panuse eest ühtse väljateooria (kõige teooria) ja kvantgravitatsiooniteooria loomisel ja samal ajal tema kriitilise hoiaku eest selles valdkonnas.

## Haridus ja töökäik
Ta on lõpetanud 1975. aastal Hampshire College'i bakalaureusekraadiga ning saanud Harvardi Ülikoolist 1978. aastal  magistrikraadi ja 1979. aastal doktorikraadi teoreetilises füüsikas. Tema doktoritöö "Studies in quantum gravity" juhendajad olid Sidney Coleman ja Stanley Deser.

Ta töötas aastatel 1979 ja 1981–1983 Princetonis Süvauuringute Instituudis, seejärel 1983–1984 Chicago Ülikooli Enrico Fermi instituudis järeldoktorina ja 1984–1988 Yale'i Ülikoolis abiprofessorina. Aastatel 1988–1993 töötas ta Syracuse'i Ülikoolis kaasprofessorina (1988–1991) ja professorina. 1993. aastal sai ta Pennsylvania Osariigi Ülikooli professoriks.

Alates 2001. aastast Smolin elab ja töötab ta Kanadas. Ta on 2001. aastast Waterloo Ülikooli kaasatud professor ja teaduskeskuse Perimeter Institute for Theoretical Physics vanemteadur ja 2009. aastast ühtlasi Toronto Ülikooli filosoofiaosakonnas kraadiõppurite õppejõud.

## Teadustöö
Smolini peamine uurimisvaldkond on kvantgravitatsioon. Tal on uurimusi ka kosmoloogia, kvantmehaanika aluste, astrofüüsika, teoreetilise bioloogia ja teadusfilosoofia. Ta on kvantgravitatsioonis kahe uurimissuuna initsiaatoreid (silmuskvantgravitatsioon ja deformeerunud erirelatiivsusteooria).

## Tunnustus
*2007 – teadusajakirja Electronic Journal of Theoretical Physics Majorana auhind parima füüsiku kategoorias 
*2007 – valiti Ameerika Füüsikaseltsi *fellow*'ks
*2009 – Ameerika Füüsikaõpetajate Assotsiatsiooni Klopstegi mälestusauhind 
*2010 – valiti Kanada Kuningliku Seltsi liikmeks
*2014 – Buchalteri kosmoloogiaauhind

## Teosed

*1997 – *The Life of the Cosmos*. ISBN 0195126645
*2001 – *Three Roads to Quantum Gravity*. ISBN 0-465-07835-4
*2006 – *The Trouble With Physics: The Rise of String Theory, the Fall of a Science, and What Comes Next*. Houghton Mifflin. ISBN 978-0-618-55105-7
*2013 – *Time Reborn: From the Crisis in Physics to the Future of the Universe*. ISBN 978-0547511726
*2014 – *The Singular Universe and the Reality of Time: A Proposal in Natural Philosophy* (koos Roberto Mangabeira Ungeriga), Cambridge University Press, ISBN 978-1107074064

## Viited

## Välislingid

*Lee Smolin. perimeterinstitute.ca *Lee Smolin. amazon.com
*Lee Smolin Public Lecture: Time Reborn. youtube.com
*Lee Smolin CV. leesmolin.com
Astralis

**Astralis** ehk **Team Astralis** on elukutseline *[[Counter-Strike: Global Offensive]]* meeskond. 

Tiim asutati jaanuaris 2016 tiimi **Team Question Mark** liikmete poolt pärast seda, kui nad lahkusid Team SoloMidist. Nad on saanud investeeringut, mitu miljonit Taani krooni firma **Sunstone Capital** ja taani ettevõtja Tommy Ahlers poolt ja see sisaldab **Astralis ApSi**. See on mängijate omatud organisatsioon, kus iga mängija omab mingit protsenti organisatsioonist. Kui asutajaliige Rene 'cajunb' Borg läks üle Team Dignitasesse 19. mail 2016, meeskond teatas, et ta hoiaks väikese osa oma ettevõtte aktsiaid seal alles, kuid tal ei oleks enam aktiivset rolli äris. 19. oktoobril, 2016 see oli teada, teatati, et Astralis oli müünud mängija Finn 'Karrigan' Anderseni FaZe Clanile ja 24. oktoobril teatati, et Lukas 'gla1ve' Rossander liitus Astralisega.

## Tiimi koosseis
* -
* Peter "dupreeh" Rasmussen
* Emil "Magisk" Reif
* Lukas "gla1ve" Rossander
* Andreas "Xyp9x" Højsleth
* Lukas "Bubzkji" Andersen

* Danny "Zonic" Sørensen (Treener)

### Endised mängijad
* Finn "Karrigan" Andersen
* René "Cajunb" Borg
* Markus "Kjaerbye" Kjærbye
* Nicolai "dev1ce" Reedtz

## Turniiride tulemused
: **''Bold** denotes a CSGO Major*
* 1. koht – IEM Katowice, 2017 
* 1. koht – *'ELEAGUE Major 2017** 
* 3.–4. koht – **MLG Major Championship: Columbus**
* 5.–8. koht – **ESL One Cologne 2016'''
* 5.–8. koht – ELEAGUE Season 1 
* 2. koht – ELEAGUE Season 2 
* 1. koht – ECS Season 2 Finals, 2016 

## Viited
Ene Aigro

**Ene Aigro** (kuni 1981 **Ene Laanes**; sündinud 17. jaanuar 1960 Viljandis) on suusataja, treener ja spordipedagoog. 

Ene Aigro lõpetas 1978. aastal C. R. Jakobsoni nimelise Viljandi 1. Keskkooli ja 1982. aastal Tartu Riikliku Ülikooli kehakultuuriteaduskonna. Sportimist alustas ta 6. klassis treener Urve Bergmani õpilasena. 

Ene Aigro on ka murdmaa- ja laskesuusakohtunik.

Ene Aigro õpilane on olnud Andrus Veerpalu. 

## Sportlikud saavutused
*1977–2000 Eesti meistrivõistlustel murdmaasuusatamises 3 kulda, 4 hõbedat ja 6 pronksi 
*1985–1993 maratonijooksus 3 kulda, 3 hõbedat ja 1 pronks
*1989 20 km maanteejooksus kuld 
*1989–2002 triatlonis 1 kuld, 3 hõbedat ja 1 pronks 
*1994–2016 murdmaasuusatamises 5 korda veteranide maailmameister, 7 hõbedat ja 3 pronksi 
*1993 ja 1995 Tartu maratoni võitja naiste arvestuses 
*1979 meistersportlase aunimetus

## Viited

## Välislingid
*Biograafia ESBL-is
Leonard Susskind

**Leonard Susskind** (sündinud 20. mail 1940 Bronxis New Yorgis) on juudi päritolu Ameerika Ühendriikide füüsikateoreetik ja teaduskirjanik. Ta on stringiteooria loojaid. 

Ta töötab 1979. aastast Stanfordi Ülikoolis teoreetilise füüsika professorina. Tema peamised uurimisvaldkonnad on stringiteooria, kvantväljateooria, statistiline kvantmehaanika ja kvantkosmoloogia. Ta esitas stringiteoorias maastikuprobleemi.
 
1998. aastal pälvis ta Ameerika Füüsikaseltsi Sakurai auhinna panuse eest stringimudelite loomisel, kalibratsiooniteooriasse ja kvantkromodünaamikasse. 

Ta on mitme populaarse teadusraamatu autor.

## Haridus ja töökäik

Ta lõpetas 1962. aastal City College of New Yorki bakalaureusekraadiga füüsika erialal.  1965. aastal sai ta Cornelli Ülikoolist doktorikraadi füüsikas.

Ta töötas aastatel 1966–1979 Iisraeli ülikoolides abiprofessori, kaasprofessori ja 1970. aastast professorina. Alates 1979. aastast  töötab ta Stanfordi Ülikoolis teoreetilise füüsika professorina (2000. aastast *Felix Blochi professor*). Ta on juhtinud Stanfordi Ülikooli teoreetilise füüsika instituuti.

## Tunnustus

*1994 – valiti Ameerika Kunstide ja Teaduste Akadeemia liikmeks
*1998 – pälvis Ameerika Füüsikaseltsilt Sakurai auhinna
*2000 – valiti USA Rahvusliku Teaduste Akadeemia liikmeks
*2008 – Pomerantšuki auhind

## Teosed
*2005 – Susskind, Leonard. *The Cosmic Landscape: String Theory and the Illusion of Intelligent Design*. ISBN 978-0316155793
*2008 – Susskind, Leonard. *The Black Hole War: My Battle with Stephen Hawking to Make the World Safe for Quantum Mechanics*.  ISBN 978-0316016407
*2013 – Susskind, Leonard (koos George Hrabovskyga). *The Theoretical Minimum: What You Need to Know to Start Doing Physics*. ISBN 978-0141976228
*2014 – Susskind, Leonard (koos Art Friedmaniga). *Quantum Mechanics: The Theoretical Minimum*. ISBN 978-0465062904

## Viited

## Välislingid

*Leonard Susskind. sitp.stanford.edu
*Leonard Susskindi blogi. 
*Leonard Susskind - All Stanford physics lectures in order. youtube.com
Marcos Alonso

**Marcos Alonso Mendoza** (sündinud 28. detsembril 1990 Madridis) on Hispaania jalgpallur, kes mängib kaitsjana Hispaania kõrgliigaklubis Celta de Vigo.

Marcos Alonso alustas oma jalgpallikarjääri Madridi Realis, aga põhimeeskonnas sai La Ligas mängida vaid ühel korral, kui sekkus vahetusest mängu 90. minutil. 2010. aasta suvel sai Alonso klubi Bolton Wanderers mängijaks.

Aastatel 2016–2022 mängis ta Inglismaa kõrgliigaklubis Chelsea. Hooajal 2016–17 tuli ta klubiga Inglismaa meistriks. Järgmisel hooajal võitis ta klubiga Inglismaa karika ning ta valiti Premier League'i hooaja sümboolsesse koosseisu.

## Koondisekarjäär
Debüüdi Hispaania rahvuskoondises tegi Alonso 27. märtsil 2018 sõprusmängus Argentina vastu. See oli esimene kord Hispaania jalgpalliajaloos, kui ühe perekonna kolme põlvkonna mängijad on Hispaania rahvuskoondises mänginud.

## Isiklikku
Alonso vanaisa Marcos Alonso Imaz mängis kaheksa hooaega Madridi Realis ning tema isa Marcos Alonso Peña Barcelonas ja Madridi Atléticos. Mõlemad esindasid Argentinat ka rahvusvahelisel tasandil.

## Saavutused
;Chelsea
* Inglismaa meister (1): 2016–17
* FA Cup (1): 2017–18
*UEFA Euroopa Liiga: 2018–19
;Barcelona
*La Liga: 2022–23
*Supercopa de España: 2023

## Viited

## Välislingid
Giuseppe Tomasi di Lampedusa

**Giuseppe Tomasi di Lampedusa** (23. detsember 1896 Palermo – 23. juuli 1957 Rooma) oli itaalia kirjanik.

Ta sündis aastal 1896 Palermos iidse Sitsiilia aadlisuguvõsa liikmena. Aastal 1915 astus ta Rooma ülikooli õigusteaduskonda. Septembris 1917 mobiliseeriti ta armeesse ja saadeti rindele, kuid juba oktoobris langes ta sõjavangi, ta üritas sõjavangist põgeneda, kuid ta tabati; teine, õnnestunud põgenemiskatse toimus aastal 1918.

Tema peateost "Gepard" ("Il Gattopardo", ilmus postuumselt 1958, eesti keeles Aleksander Kurtna tõlkes 1967, 1999 ja 2022) on peetud üheks parimaks 20. sajandi itaalia romaaniks.

Eesti keeles on ilmunud ka valik tema jutustusi (LR 3-4/2017).

## Kirjandus

* Loup Odoevsky Maslov, *Giuseppe Tomasi di Lampedusa - une biographie*, Séguier, Paris, 2025.
Ööbiku tänav (Rakvere)

**Ööbiku tänav** on tänav Rakveres. 

Tänav on 602 meetrit pikk ning asub Rakvere Linnuriigi linnaosas, mis on linna kagupoolseim. Edela-kirdesuunaline tänav on Linnuriigi põhjapoolseim ja piirneb põhjas Rakvere linnametsaga. Tänav saab alguse Vabaduse ja Lilleoru tänava ristmikust ning ristub Tedre tänavaga.

Aadressil Ööbiku 25 asub Rakvere veepuhastusjaam.

## Viited
Human (Rag'n'Bone Mani laul)

"**Human**" on briti laulja ja laulukirjutaja Rag'n'Bone Mani esitatud ja loodud laul, mille kaasautoriks on Jamie Hartman. "Human" on saadaval allalaaditava muusikafailina, singlina ja muusikavideona. "Human" on ka Rag'n'Bone Mani esimesel stuudioalbumil "Human" (2017).

23. detsembril 2016 jõudis laul Briti singliedetabelis 2. kohale; Austria, Belgia, Kreeka, Saksamaa, Poola ja veel mõnes edetabelis aga esikohale.

## Veebiallikad
* "Human"YouTube'i muusikavideo
* "Human" laulusõnad
* Rag'n'Bone Man ‎– "Human"
* Singer Rag'n'Bone Man wins BRITs Critics Choice Award, 8. detsember 2016

*Selles artiklis on kasutatud ingliskeelset artiklit [[:en:Human (Rag'n'Bone Man song)]] seisuga 31.01.2017.*
Koit Pindmaa

**Koit Pindmaa** (sündinud 20. oktoobril 1957) on eesti ettevõtja.

Ta kasvas üles Räpina lähedal Linte külas. Lõpetas Räpina keskkooli ja Tallinna Polütehnilise Instituudi peenmehaanika erialal. 

Kümme aastat töötas ta observatooriumis Tõraveres ning on seejärel tegelenud ettevõtlusega.

AS-i Retent juhatajana sisustab ta eriotstarbelisi tööruume meditsiiniasutustes, laboratooriumides, koolides, teadusasutustes, tööstuses ja mujal.

Varasest lapsepõlvest saadik on Koit Pindmaa koos isaga kirikus käinud. 18-aastaselt käis ta Räpina kirikus leeris. Aastal 2008 tuli ta üle Tartu Pauluse kogudusse. Aastast 2012 on ta Pauluse koguduse nõukogu liige ja 2017. aasta veebruarist juhatuse esimees.

Koit Pindmaal on viis last: kaks poega ja kolm tütart. Ta on abielus Kaidi Pindmaaga, kes on samuti Pauluse koguduse liige.
Kadedus

**Kadedus** on emotsioon, mis ilmneb siis, kui inimesel puudub, kuid teisel isikul on olemas mingi oskus, saavutus või asi, mida kadedusttundev inimene soovib endale või tahab, et teisel inimesel seda ei oleks.

Bertrand Russell väitis, et kadedus on üks tõenäolisemaid õnnetu olemise põhjuseid. Russell selgitab, et kadedus ei tee mitte vaid kadeda inimese õnnetuks, vaid ta ka soovib, et ebaõnn tabaks teisi. Kuigi kadedust peetakse tavaliselt negatiivseks, siis Russell uskus, et kadedus on kodanikuühiskonda tegutsema sundiv jõud, et liikuda demokraatlikuma ühiskonna poole, mitte piirduda vaid sotsiaalse kindlustatusega.

Psühholoogid väidavad, et on kahte tüüpi kadedust: pahatahtlik kadedus ja healoomuline kadedus. Pahatahtlik kadedus on haiglane jõud, mis hävitab isiksuse ja tema vaimu ja põhjustab kadedal inimesel pimedat soovunelmat, et kadestatav "kangelane" kannataks. Kuid healoomuline kadedus on positiivne motiveeriv jõud, kui inimene soovib olla sama hea kui tema kadestatav "kangelane". Kuid vaid siis, kui healoomulist kadedust on õigetpidi kasutatud.

Aristoteles defineeris kadedust (φθόνος *phthonos*) nii: "Kadedus on nagu valu, mida põhjustab teiste õnn."

Immanuel Kant määratles kadedust kui "soovimatus näha oma heaolu varju teisel isikul, kuna standard, mida me kasutame, et näha, kuidas häed me välja paistame, ei ole tegelik meie heaolu väärtus, vaid näitab ainult, kuidas seda teistega võrrelda" (Moraali metafüüsika).

Kadedus on üks katoliku kiriku seitsmest surmapatust. Piiblis räägitakse, et kadedus motiveeris Kaini tapma oma venda Aabelit, kuna ta arvas, et Jumalale meeldis Kaini ohver rohkem kui tema oma.

Hinduismis peetakse kadedust hävitavaks emotsiooniks. Hinduism väidab, et kui midagi viib mõistuse tasakaalust välja, siis viib see viletsusse. Hinduism õpetab, et kadedus on võimalik ületada tunnistades, et mees või naine, keda kadestatakse, naudib praegu oma minevikus tehtud karma vilju ning keegi ei tohiks lubada, et nii kõver emotsioon võtab kontrolli meelte üle, muidu tabab teda samasugune saatus kui Mahabharata vastaseid.

## Hakkamasaamine
Kadedusega hakkamasaamine sarnaneb muude negatiivsete emotsioonidega hakkamasaamisega. Näiteks viha vastu otsivad inimesed asjatundjatelt abi, et aru saada, miks nad nii tunnevad ja kuidas sellega toime tulla. Inimestel, kes tunnevad kadedust, on tihtipeale ekslik arusaam, kuidas tõelist õnne saavutada. Kui inimesel aidata vaatenurka muuta, võivad nad paremini mõista, mis on tõeline vedamine ja millega nemad on võimelised rahuldustunnet saavutama. Lazarus väidab, "hakkamasaamine on emotsioonide protsessis oluline element".

Salovey ja Rodin väidavad: "tõhus kadeduse vähendamise võte on suunata tähelepanu stiimulile, mitte isikule". Salovey ja Rodin soovitavad ka "enda polsterdamist" ("mõtle enda headele omadustele").

## Viited

## Kirjandus
*1987: Helmut Schoeck. *Envy: A Theory of Social Behavior*. Liberty Fund; Reprint edition, ISBN 978-0865970649
Chichi

***Chichi*** (ka *Chi-chi*, tõlkes 'nibu' või 'rind') on väga vanade hõlmikpuude okste alumistel külgedel ja tüvel suunaga allapoole kasvavad moodustised. Nende silinderjate puidumoodustiste pikkus võib ulatuda kuni 5 ja ümbermõõt 2 meetrini.

*Chichi*del on koht Jaapani muistendis, kuid nende areng ja talitlus ning ülesanded pole puu-uurijatele käesoleval selged. Arvatakse, et need on hõlmikpuu iseuuenevad kasvavad vegetatiivsed moodustised - kasvumügarikud, mis võivad esineda kas 'sõlmekestena' või pikkade, otsast ümarate, silinderjate torudena. Kokkupuutel maapinnaga kasvatavad need juured ja võsud ja lehed.  

Chichide varasem inglikeelne termin oli *Burrs*. Henry John Elwes ja Augustine Henry on nähtust täheldanud ka 
Kew Kuninglikus botaanikaaias (London) kasvaval hõlmikpuul. 

Chichisid kirjeldati esmakordselt jaapanlaste poolt 1892. aastal. Fujii avaldas oma kirjelduse 1895. aastal *Tokyo. Bot. Mag. lk 444.*

## Viited

## Kirjandus
* Jill Jonnes, *[http://harvardmagazine.com/2011/11/the-living-dinosaur The Living Dinosaur, Peter Del Tredici's search for the wild ginkgo]*, november-detsember 2011
* Eesti Teaduste Akadeemia Keemia-, Geoloogia- ja Bioloogiateaduste Osakond, Tallinna Botaanikaaed, Heldur Sander, Jüri Elliku, Aleksei Paivel, "Hõlmikpuu (*Ginkgo biloba L*) Eestis", Tallinn, 1990
*Henry John Elwes, Augustine Henry, *[https://books.google.ee/books?id=kmBkAgAAQBAJ&pg=PA58&lpg=PA58&dq=E.H.Wilson+and+wild+ginkgo+trees&source=bl&ots=Lm_MFHO7iy&sig=VR0TyERSODyJ4yZe6Fo23wMaUxQ&hl=et&sa=X&ved=0ahUKEwjS3vri6-fSAhVBVSwKHaq4AdIQ6AEILDAD#v=onepage&q=E.H.Wilson%20and%20wild%20ginkgo%20trees&f=false The Trees of Great Britain and Ireland]*, lk 57-58, 1. köide, Cambridge University Press
Mustafa IV

**Mustafa IV** (osmanitürgi keeles: مصطفى رابع *Muṣṭafā-i rābi)* (8. september 1779 – 16. november 1808) oli Osmanite riigi sultan aastatel 1807–1808. 

Ta oli Abdülhamid I ja Rabia Sultaana poeg.
Lühisabakänguru

**Lühisabakänguru** ehk **kvokka** (*Setonix brachyurus*) on kukruline, perekonna *Setonix* ainus liik.

## Eurooplaste avastused
Lühisabakänguru oli üks esimesi Austraalia imetajaid, keda nägid eurooplased. Hollandi meremees Samuel Volckertzoon kirjutas "metsiku kassi" nägemisest Rottnesti saarel 1658. aastal. 1696. aastal pidas Willem de Vlamingh neid loomi hiiglaslikeks rottideks ja nimetas seetõttu saare Rotte nest'iks ehk Rotipesaks (hollandi keeles tähendab *rattennest* rotipesa).

## Populatsioon

Kuigi lühisabakänguru on arvukas väikestel avameresaartel, on tema levila väga piiratud ja seetõttu peetakse liiki ohustatuks. Mandril ohustavad lühisabakängurut sissetoodud liigid, näiteks rebased, kassid ja koerad. Lühisabakänguru vajab kaitseks tihedat alustaimestikku. Lageraie, põllumajanduse areng, märgalade puhastamine ja põletamine on vähendanud lühisabakänguru elupaiku ja seega vähendanud arvukust. Lisaks on lühisabakänguru pesakonnas tavaliselt ainult üks poeg. Kuigi need loomad paarituvad pidevalt, tavaliselt juba järgmisel päeval pärast seda, kui nende pesakond on sündinud, põhjustavad väike pesakonna suurus, piiratud leviala ja ohtlikud kiskjad nende kukkurloomade arvukuse vähenemist mandril.

## Kokkupuude inimestega
Lühisabakängurul ei ole suurt hirmu inimeste ees ja on üsna tavaline, et lühisabakängurud tulevad inimestele päris lähedale ja seda eriti Rottnesti saartel. Lühisabakängurud on ohustatud loomaliik ja neid ei tohi püüda ega häirida. Eriti taunitav on loomade toitmine inimtoiduga, sest loomad võivad kergesti haigestuda. Sellise rikkumise eest võivad Rottnesti saarte võimud määrata 300 dollarit trahvi. Maksimaalne karistus loomade julma kohtlemise eest on 50 000 dollarit trahvi ja viis aastat vanglakaristust.

## Viited
Helga Alling

**Helga Alling** (sünninimi **Helga Lemberg**, 13. juuli 1925 Tõlliste mõis – 9. november 2001 Tallinn) oli eesti tekstiilikunstnik.

Helga Alling õppis Helme kodumajandusinstituudis ning on lõpetanud Eesti NSV Riikliku Kunstiinstituudi 1953. aastal. Aastatel 1969–1972 õppis ta Villu Tootsi kirjakunstikoolis.

Helga Alling kuulus Eesti Tekstiilikunstnike Liitu ja Eesti Kunstnike Liitu.

## Isiklikku
Helga Allingu abikaasa oli klaasikunstnik Raimund Alling. Nende poeg on sisearhitekt Urmas Alling.

## Tunnustus
* 1969 II preemia Kaubanduspalati uute toodete võistlusel
* 1978 I preemia Kaubanduspalati olümpiateemaliste toodete võistlusel
* 1978 hõbemedal vabriku Tekstiil toodete kujundamise eest Moskva Rahvamajandussaavutuste Näitusel

## Viited
Olev Träss

**Olev Träss** (sündinud 9. oktoobril 1931 Tartus) on eesti keemik.

Ta lõpetas aastal 1955 Princetoni Ülikooli keemiainsenerina. Doktorikraadi kaitses aastal 1958 Massachusettsi Tehnoloogiainstituudis. Alates 1958. aastast töötas Toronto Ülikoolis, aastast 1968 professorina.

Ta on Toronto Tartu Instituudi loojaid ja president. Samuti on ta Kotkajärve Metsaülikooli asutajaid.

## Tunnustus
*1993 Tallinna Tehnikaülikooli audoktor
*2007 Valgetähe IV klassi teenetemärk
*2009 Tartu Ülikooli aumärk
*2021 Aino Järvesoo auhind

## Viited

## Välislingid
*Biograafia TTÜ lehel.
*Tema 85. sünnipäeva artikkel Estonian World Reviews.
Holubetše

**Holubetše** (ukraina keeles Голубече) on küla Ukrainas Vinnõtsja oblastis Tultšõni rajoonis. Pindala on 2,765 km².
Poliitiline Anekdoot

**Poliitiline Anekdoot** oli huumori- ja satiiriajaleht, mis ilmus ebaregulaarselt aastatel 1990–1991 Tallinnas. Ajalehte andis välja AS Kodamu koostöös Rahvusvahelise Detektiiv- ja Poliitilise Romaani Assotsiatsiooni Moskva Peakorteri Tallinna Keskusega. 

Ajaleht sisaldas poliitilisi anekdoote ja karikatuure. Karikatuurid joonistas Aldo Roomere.

## Viited
Kahetsus

**Kahetsus** on inimese teadlik negatiivne emotsioon, mis on seotud hinnanguga oma varasematele tegudele ja käitumisele.

Kahetsev inimene tunneb sageli kurbust, häbi, piinlikkust, depressiooni, pahameelt või süüd pärast seda, kui sündmus on möödas, ja ta soovib, et oleks teisiti käitunud. Kahetsus erineb süütundest, mis on eriti emotsionaalne kahetsuse vorm. Võrdlusena – näiteks häbi viitab tavaliselt ühiskondlikule, mitte isiklikule aspektile, kui kahetseja on eksinud ühiskonna- või kultuurinormide vastu.

Kahetsus pole sama emotsioon kui süümepiinade tundmine, kuna süümepiinad on otsesemad ja seotud tegudega, mida peetakse ühiskonnas vägivaldseks, häbiväärseks või haigettegevaks. Süümepiinadega seondatakse vajadust kelleltki (ka ebasiiralt) vabandust paluda, mitte vaid omaette arutlemist. Süümepiinu tundes vabandamine võib olla tingitud vajadusest vähendada karistust tehtud teo eest.

Kahetsus pole alati tingitud tegudest, mis on tehtud, vaid tihtipeale mineviku tegevusetusest. Paljud inimesed soovivad, et nad oleksid minevikus midagi teinud, kuid nad ei teinud seda.

Inimesed, kellel on antisotsiaalsuse isiksusehäire ei tunne kahetsust ega süütunnet.

Metaanalüüsid, mis uurivad, mida me kõige rohkem kahetseme, on leidnud, et ameeriklased kahetsevad kõige rohkem oma valikuid seoses karjääri, suhete ja lapsekasvatamisega. Haridus sai mitmetes uuringutes kahetsustabelis esikoha. Põhjus võib olla tingitud võimaluste printsiibist. Võimaluse printsiip näitab, et inimesed kahetsevad kõige rohkem siis, kui minevikus oli suurim võimalus korrigeerivaks tegevuseks. Kui puudus võimalus tingimusi parandada, siis on ka kahetsus väiksem.

## Eksistentsiaalne kahetsus
Eksistentsiaalne kahetsus on sügav vajadus minna tagasi ja muuta eelmisi kogemusi, milles on pidevalt eksitud või tehtud valikud, mis lähevad vastuollu inimese uskumuste, väärtuste või vajadustega. Inimene tunneb korraga eksistentsiaalset rahutust ja eksistentsiaalset süütunnet. Rahutust põhjustab rahulolematus olemasolevaga, mille põhjustasid eelnevalt tehtud ebatäpsed valikud, võimetus olevikku muuta ja tunne, et ta ei mõistnud, kui vaba ta minevikus oli. Koos eksistentsiaalse kahetsusega on kahetsuse objektiks kogemus, milles inimesel ei õnnestunud teha teadlikku südamest tulnud valikut ja selle asemel tegi ta valiku hetkel, mil ta ei uskunud ei iseendasse ega oma õnne. Inimene tunneb, et on hüljanud ja reetnud iseenda, ja see tekitab sügavat eksistentsiaalset süütunnet. Sellele võib järgneda võimetus tegutseda ja valikuid teha.

## Viited
Hmarivka (Beršadi rajoon)

**Hmarivka** (ukraina keeles Хмарівка) on küla Ukrainas Vinnõtsja oblastis Beršadi rajoonis. Elanike arv on 585.

## Viited
Zemljanka (Konotopi rajoon)

**Zemljanka** (ukraina keeles Землянка) on küla Ukrainas Sumõ oblastis Konotopi rajoonis. Elanike arv on 357 (2024).
Catherine Mohr

**Catherine Jane Mohr** (sündinud 23. novembril 1968 Dunedinonis Uus-Meremaal) on insener, leiutaja ja kirurgiarobotite väljatöötaja.  

Catherine Mohri ema on biostatistik ja isa biokeemik. Teadlaste peres kasvanuna meeldis ka Catherine Mohrile koolis eksperimente teha. Insenerihuvi teadvustas Catherine Mohr oma esimesel töökohal jalgrattamehaanikuna.  Kolledžis ehitas ta elektriautosid ja osales võistlustel. Doktorikraadi ta sel alal siiski ei kaitsnud, vaid läks tööle legendaarse Rod Milleni  meeskonda. Ta on osalenud lennukite ja alternatiivenergial töötavate autode väljatöötamisel. 

Kuna administratiivne töö muutus rutiinseks, hakkas Catherine Mohr huvi tundma kirurgirobotite vastu ning alustas meditsiiniõpinguid. 

Catherine Mohr on mitme idufirma nõustaja Silicon Valleys ja Uus-Meremaa riiklike programmide juures. Ta töötab ka Stanfordi meditsiinikooli kirurgiaosakonnas (*consulting assistant professor*) ning Singularity ülikooli meditsiini ja robootika osakonnas. Tema nimel on mitu patenti , ta on avaldanud teadusartikleid  ja pidanud loenguid, sealhulgas TED-loenguid.

Catherine Mohri tegevus on leidnud sageli tunnustamist. 

## Viited

## Välislingid
*Catherine Mohri koduleht
*TED loeng: Surgery's past, present, and robotic future (Kirurgia arengust, veebruar 2009)
*TED loeng: The tradeoffs of building green (Säästva mõtteviisi analüüs ühe ehituse näitel)
*TEDMED Catherine Mohr
Turvajalanõud

**Turvajalanõud** on vastupidavad jalatsid (nt saapad, kingad või sandaalid), mille osad on tugevdatud kaitsematerjaliga ning mille eesmärk on kaitsta jalga mitmesuguste ohtude eest. Tavaliselt on turvajalanõudel varbaotsaplaadid, mis on kombineeritud vahetalla plaadiga, et kaitsta jalga põrutuste eest nii alt kui ülevalt.
 
Kuigi traditsiooniliselt on tugevdusplaadid valmistatud terasest, siis saab tugevdusi teha ka komposiitmaterjalidest, nagu näiteks termoplastsest polüuretaanist (TPU) või alumiiniumist. Vajadusel saab kasutada isegi puitu. Turvasaapad on olulised seal, kus tööohutus seda nõuab, näiteks ehitusobjektidel, paljudel tööstusaladel jne. Saabaste taldadel on markeering, mis näitab, mille vastu antud saapaid kasutada saab (nt elektrišokk, kemikaalid ja põrutus).

Turvaninasid hakati kasutama alates 1925. aastast, et paremini kaitsta jalgu vigastuste eest. Sellest ajast alates on Ameerika Rahvusstandardite Instituut pannud paika kindlad standardid turvajalanõudele. Kaks põhilist nõuet on kaitse löökide ja kokkusurumise eest. Olemas on ka mitmed muud jalatsistandardid, näiteks libisemiskindlus, tallakaitse, mugavusaste, kaitse elektrilöögi ohu eest ja elektrostaatiline mahalaadimine. Kõik need andmed on mõeldud selleks, et informeerida töötajaid ja et kantaks õigeid jalanõusid erinevates oludes.
 
## Stiilid
Turvajalanõusid valmistatakse erinevates stiilides (nt saapad, tossud, kingad jne). Olemas on ka viisakamaid turvajalanõusid, mis on mõeldud järelevalvet teostavatele inseneridele, kes külastavad objekte, kus on kohustuslik kanda turvajalanõusid, kuid samas peavad käima ka tähtsamatel koosolekutel. Valmistatakse ka selliseid turvasaapaid, mis on moes näiteks selliste subkultuuride seas nagu skinheedid, punkarid ja *rivethead*'id.

## Tähistus
Löögimõju: I/75, I/50, I/30, tähistavad 50-naelase raskuse peale kukkumise mõju.
Kokkusurumine: C/75, C/50, C/30, tähistavad jalatsi kokkusurumist vastavalt 2500-, 1750- ja 1000-naelaste raskustega.
Mida suurem on number, seda tugevam on jalanõu. Elektrostaatilise mahalaadimise tähistused on SD tüüp I või tüüp II. Selliste tähistustega jalanõud ei lase koguneda staatilisel elektril, mis mahalaadimisel võib süüdata kemikaale või muid kergesti süttivaid aineid.

## Välislingid
* Safety footwear features
Häbelikkus

**Häbelikkus** (ka **ujedus**) on inimese emotsioon, kui ta tunneb hirmu, ebamugavust, kohmakust teiste inimeste seltskonnas.

Sagedamini esineb häbelikkus uutes olukordades ja tundmatute inimestega. Ujedus on omane inimestele, kellel on madal enesehinnang. Tugevamad häbelikkuse vormid viitavad sotsiaalsele ärevusele või sotsiaalfoobiale.

Häbelikkust põhjustab inimesel hirm, et mida teised inimesed tema käitumisest arvavad. Selle tagajärjel kardab inimene midagi teha või öelda, mis võiks põhjustada teiste negatiivset reaktsiooni – väljanaermist, alandust, kriitikat või eemale tõukamist. Häbelik inimene parema meelega hoidub sarnastesse olukordadesse sattumisest.

Oluline aspekt ujeduses on sotsiaalsete oskuste areng. Kool ja lapsevanemad eeldavad vaikimisi, et lapsed oskavad hästi suhelda. Suhtlusoskuste koolitust ei peeta oluliseks (erinevalt lugemisest ja kirjutamisest) ja selle tulemusena ei saa häbelikud õpilased võimalust osaleda klassitöös ja suhelda eakaaslastega. Õpetajad saavad arendada suhtlusoskused ja esitada küsimusi vähem otsesel ja ähvardaval viisil, et õrnalt julgustada häbelikke õpilasi klassis rääkima ja teiste lastega sõbrunema.

Teadlased arvavad, et häbelikkus on osaliselt põhjustatud pärilikkusest, kuid suurt osa mängib ka lapse kasvukeskkond ja inimese isiklikud kogemused. Näiteks põhjustab inimese ujedust lapse vastu tarvitatud vägivald, eriti vaimne vägivald nagu naeruvääristamine. Ujedus võib-olla ka kasvamise käigus ilmnev nähtus, mis läheb aja möödudes üle.

Suhtumine häbelikkusesse erineb kultuuriti. Näiteks idamaades on häbelikkus-vaoshoitus koolilaste puhul väga positiivne omadus. Häbelikke kooliõpilasi peetakse targemateks nii õpetajate kui õpilaste poolt ja tihtipeale saavad nad koolis liidripositsiooni. Häbelikkus ei seostu seal üksinduse või depressiooniga nagu läänemaailmas, vaid näitab viisakust, austusväärsust ja järelemõtlikkust.

## Viited
Pilkeleht

**Pilkeleht** oli huumori- ja satiiriajaleht, mis ilmus Tallinnas 1906. aastal üks number ning mida toimetas ja andis välja Juhan Lilienbach.

Ajalehes oli lisaks ühele kuulutusteleheküljele üheksa lehekülge sisuteksti. Sisaldas jutustust "Kõlbeline keedukursus ehk Rahwuslised siad" / Mats Soolane.

Ajaleht trükiti Tallinnas Mihkel Schifferi trükikojas. Väljaande iIllustraator ja karikaturist oli Karl Merilaid-Schnell.

Ajaleht maksis kuus kopikat.

## Viited
Vladimir Juškin

**Vladimir Juškin** (sündinud 16. novembril 1948) on Eesti poliitikaanalüütik.

Ta on lõpetanud Baumani-nimelise Moskva Kõrgema Tehnikakooli insenerina. Eestis 1974.aastast 

Aastail 1990–1992 töötas ta Eesti valitsuse nõunikuna.

## Tunnustus
* 2012 Valgetähe V klassi teenetemärk

## Vaata ka
* Balti Venemaa Uurimise Keskus

## Teosed
*Juškin, Vladimir 2016. *Peaministri nõuniku päevik: 1990. aprill - 1992. jaanuar*. (Vene keelest tõlkinud Tiito Himma.) Tallinn: Varrak.

## Viited
Lukácsi ravitermid

**Lukácsi ravitermid** (ungari keeles *Szent Lukács gyógyfürdő*) on ajalooline sise- ja välivesiravila Ungari pealinna Budapesti III ringkonnas, mis kasutab looduslike kuumaveeallikate mineraalvett.

Esimene spaahotell avati seal 1880. aastatel, seda laiendati 1937. ja 1979. aastal. Seal asub neli termi, mille temperatuurid on vahemikus 26 °C jahutusvannis kuni 40 °C kuumaveevannis. Väljas asub kolm ujumisbasseini, majas on mitu sauna.

Kuni 2011. aastani külastasid Lukácsi raviterme peamiselt kohalikud. Turistidele on Budapest Cardiga sinna sissepääs tasuta, mis tõmbab tänapäeval ligi üha rohkem välismaalasi.

## Välislingid
* Lukácsi termide koduleht
Veevi Pajupuu

**Veevi Pajupuu** (sünninimi **Veevi Tealane** 21. märts 1929 Rõuge – 25. november 1992 Tallinn) oli eesti tekstiilikunstnik.

## Elukäik
Veevi Pajupuu õppis Tartu Ülikoolis arstiteadust aastatel 1947–1948 ning lõpetas Eesti NSV Riiklik Kunstiinstituudi 1954. aastal tekstiili erialal.

## Isiklikku
Veevi Pajupuu tütar on tekstiilikunstnik Kadi Pajupuu. Teine tütar Liis Pajupuu on õppinud klaasikunsti.

## Isikunäitused
*1979 Tallinna Kunstihoone salong
*1991 Tallinna Lillepaviljon

## Publikatsioonid
* Koostanud Veevi Pajupuu: "Naine Nõukogude Eestis", Perioodika, 1981

## Liikmesus
Veevi Pajupuu kuulus Eesti Kunstnike Liitu aastast 1980.

## Viited
Eesti Selts Hollandis

**Eesti Selts Hollandis** oli Hollandis tegutsev Hollandi eestlasi ühendav selts. Selts oli Ülemaailmse Eesti Kesknõukogu liige. Seltsi esimees oli Aino Friesen-Kuiva.  

Selts lõpetas tegevuse umbes 2005/2006. aastal. Pärast seda alustas 2007. aastal tegevust Eesti Kool Hollandis ning 2017. aastal asutati Eesti Maja Hollandis. 

## Vaata ka
*Eestlased Hollandis

## Viited
Karl Tombak

**Karl (Karla) Tombak** (kuni nimede eestistamiseni ka **Karl (Karla) Tombach**; 9. juuli 1894 Ramma küla, Väinjärve vald, Koeru kihelkond, Järvamaa – 21. oktoober 1971 Aegviidu) oli Eesti kaupmees, Elva linnavolinik ja abilinnavanem.

Karl Tombak oli pärit talunike perest. Ta abiellus Ella Elvine Puskariga, neil sündis tütar Evi (1931).  

Perekond elas Elvas, kus Karl Tombak tegutses vilja- ja linakaupmehena, talle kuulus ka väike pudu- ja raamatukauplus. Alates 1939. aastast oli ta linnavolinik ja abilinnavanem, alates 1943. aastast linnavanema ajutine kohusetäitja.  

Ta kuulus Elva Algkooli hoolekogusse linna esindajana 1940. aastal.  

Elva Vabatahtliku Tuletõrjeühingu liikmena tunnustati tema tegevust 1944. aastal 2. järgu preemiaga. 

Karl Tombak arreteeriti 18. detsembril 1944 ja saadeti 1946. aastal Saratovi oblastisse Venemaal. Pärast vabanemist 18. detsembril 1951 elas ta väikeses korteris Aegviidus, tütre pere läheduses. Kodu oli hävinud sõjatules. Alles 1955. aastal naasis Siberist tuberkuloosi haigestununa tema abikaasa, kes oli 1944. aastal põgenenud, elas Tallinnas ja küüditati hiljem, 1949. aasta märtsis. Tütrel õnnestus tänu heade inimeste hoiatustele küüditamisest pääseda.

Karl Tombak suri 77-aastaselt 1971. aastal.

## Viited
Kadi Pajupuu

**Kadi Pajupuu** (sündinud 27. augustil 1963 Tallinnas) on eesti tekstiilikunstnik ja leiutaja. 

## Elukäik
Kadi Pajupuu on lõpetanud Eesti NSV Riiklik Kunstiinstituudi 1986. aastal tekstiili erialal.

## Tunnustus
* 2007 Eesti Kultuurkapitali rahvakultuuri sihtkapitali aastapreemia (rahvusliku käsitöötraditsiooni hoidja ja edasiarendaja)
* 2009 aasta 25 kaunima raamatu preemia
* 2009 Euroopa Naisleiutajate Liidu ja Võrgustiku eripreemia
* 2009 Aasta tekstiilitegu
* 2010 hõbemedal rahvusvahelisel naisleiutajate näitusel Koreas reguleeritavate piivahedega kangasoa *AdRe* (Adjustable Reed) leiutamise eest
* 2013 aasta tekstiilikunstnik
* 2014 Pärandihoidja (tekstiilikunstnik, õpetaja. Rahvuslike käsitöötraditsioonide alalhoidmise ja edasiarendamise eest.)

## Isiklikku
Kadi Pajupuu ema oli tekstiilikunstnik Veevi Pajupuu. Tema õde Liis Pajupuu on õppinud klaasikunsti.

## Liikmesus
Kadi Pajupuu kuulub Eesti Tekstiilikunstnike Liitu ja Eesti Kunstnike Liitu.

## Viited
Diraci medal

* **[[Diraci medal (UNSW)|Diraci medal]]** on Uus-Lõuna-Walesi Ülikooli (UNSW) väljaantav teadusauhind
* **[[Diraci medal (ICTP)|Diraci medal]]** on Abdus Salami Teoreetilise Füüsika Rahvusvahelise Keskuse (ICTP) väljaantav teadusauhind
* **[[Diraci medal (IOP)|Diraci medal]]** on Füüsikainstituudi (IOP) väljaantav teadusauhind
* **[[Diraci medal (WATOC)|Diraci medal]]** on Keemiateoreetikute ülemaailmse assotsiatsiooni (WATOC) väljaantav teadusauhind
Albert Einsteini medal

**Albert Einsteini medal** on teadusauhind, mida annab välja Bernis asuv Albert Einsteini Ühing.

Auhinda antakse välja igal aastal alates 1979. aastast teadlasele, kellel on silmapaistvaid teadusuurimusi või publikatsioone, mis on seotud Albert Einsteini uurimisvaldkonnaga. Esimene laureaat oli Stephen Hawking.

## Laureaate

* 1979 – Stephen Hawking
* 1982 – Friedrich Traugott Wahlen 
* 1983 – Hermann Bondi
* 1984 – Victor Weisskopf
* 1985 – Edward Witten
* 1986 – Rudolf Mössbauer
* 1987 – Jeanne Hersch
* 1988 – John Archibald Wheeler
* 1989 – Markus Fierz
* 1990 – Roger Penrose
* 1991 – Joseph Hooton Taylor
* 1992 – Peter Bergmann
* 1993 – Max Flückiger ja Adolf Meichle

* 1994 – Irwin Shapiro
* 1995 – Chen Ning Yang
* 1996 – Thibault Damour
* 1998 – Claude Nicollier
* 1999 – Friedrich Hirzebruch
* 2000 – Gustav Andreas Tammann
* 2001 – Johannes Geiss ja Hubert Reeves
* 2003 – George F. Smoot
* 2004 – Michel Mayor
* 2005 – Murray Gell-Mann
* 2006 – Gabriele Veneziano
* 2007 – Reinhard Genzel
* 2008 – Beno Eckmann

* 2009 – Kip Stephen Thorne
* 2010 – Hermann Nicolai
* 2011 – Adam Riess ja Saul Perlmutter
* 2012 – Alain Aspect
* 2013 – Roy Kerr
* 2014 – Tom Kibble
* 2015 – Stanley Deser ja Charles Misner
* 2016 – Aleksei Smirnov
* 2017 – LIGO Scientific Collaboration ja Virgo Collaboration
* 2018 – Juan Martín Maldacena
* 2019: Clifford Martin Will
* 2020: Sündmuste horisondi teleskoop (EHT) teaduslik koostöö

## Vaata ka
*Albert Einsteini auhind

## Viited

## Välislingid
*The Awarding of the Einstein Medal. einstein-bern.ch
Gellérti ravitermid

**Gellérti ravitermid** (ungari keeles *Gellért gyógyfürdő*) ja selle ujulad on osa juugendlikust Gellérti hotelli kompleksist Ungari pealinnas Budapestis.

Gellérti vesiravila ja hotell valmisid aastatel 1912–1918, väliujulad ehitati hiljem. Alates 1934. aastast hakati Budapesti kutsuma spaalinnaks. Kolm aastat hiljem korraldati Gellérti vesiravilas esimene rahvusvaheline balneoloogia kongress. Teises maailmasõjas sai hoone kahjustusi, kuid taastati hiljem. 

Rajatis renoveeriti 2008. aastal algses hiilguses. Nüüdisaegses kompleksis kasutatakse tänapäevaseid tehnoloogiaid ajalooliselt rikka pärandiga keskkonnas. 

## Välislingid
* Gellérti termide koduleht
Diraci medal (UNSW)

**Diraci medal**, ka **Diraci medal ja loeng**, on teadusauhind, mida annab välja Sydneys asuv Uus-Lõuna-Walesi Ülikool (UNSW). Ta on üks neljast eri institutsioonide poolt väljaantavast Diraci medalist.

Auhind asutati Briti füüsiku Paul Diraci auks. Auhinna väljaandmist toetab Austraalia Füüsikainstituut.
Auhinda antakse välja igal aastal alates 1979. aastast teadlasele, kes on olulisel määral edendanud teoreetilise füüsika valdkonda. Auhinnaga kaasneb laureaadil võimalus esitada avalik loeng (nn Diraci loeng).  Esimene laureaat oli Hannes Alfvén.

## Laureaate

* 1979 – Hannes Alfvén
* 1981 – John Clive Ward
* 1983 – Nicolaas Bloembergen
* 1985 – David Pines
* 1987 – Robert Hofstadter
* 1988 – Klaus von Klitzing
* 1989 – Carlo Rubbia ja Kenneth G. Wilson
* 1990 – Norman F. Ramsey

* 1991 – Herbert A. Hauptman
* 1992 – Wolfgang Paul
* 1996 – Edwin Salpeter
* 1998 – David Deutsch
* 2002 – Heinrich Hora
* 2003 – Edward Shuryak
* 2004 – Iossif Hriplovitš
* 2006 – Roger Penrose

* 2008 – Harald Fritzsch
* 2010 – E. C. George Sudarshan
* 2011 – Robert May
* 2012 – Brian Schmidt
* 2013 – Michael Pepper
* 2014 – Serge Haroche
* 2015 – Subir Sachdev
* 2016 – Ken Freeman

## Viited

## Välislingid
*Dirac Lecture Series. science.unsw.edu.au